ভারতবাসীর আরেক সমস্যা হলো,নিজেদের সংস্কৃতিকে আস্তাকুরে ফেলে তারা পাশ্চাত্যের সংস্কৃতিকে গ্রহন করেছে। পাশ্চাত্যের সংস্কৃতির অনুকরণে অশ্লিল ছায়াছবি,পর্ণফিল্ম,নাচগান,মদ্যপান,নাইট ক্লাবকে ব্যাপকতর করেছে। কিন্তু এতে বিপদ বেড়েছে নারীর। পাশ্চাত্য সংস্কৃতির ফলে দারুন ভাবে বেড়েছে মানুষের যৌনক্ষুধা। কিন্তু ভারতবাসী ভূলে যায়,পাশ্চাত্য সংস্কৃতির অর্থ শুধু অশ্লিল ছায়াছবি,পর্ণফিল্ম,নাচগান,মদ্যপান,নাইট ক্লাব নয়। ব্যাভিচারও এ সংস্কৃতির অবিচ্ছেদ্য অংশ। যৌন ক্ষুধা পূরণে ব্যাভিচারকে অতি অবাধ ও সহজলভ্য করা হয়েছে। সংস্কৃতি আসে সভ্যতা থেকে। সাথে আসে সে সভ্যতার নির্মানের মূল দর্শনটিও।ভারত পাশ্চাত্য থেকে অশ্লিল ছায়াছবি,পর্ণফিল্ম,নাচগান,মদ্যপান,নাইট ক্লাব নিলেও যে দর্শনটি ব্যাভিচারকে অবাধ ও সহজ-লভ্য করে সে দর্শনটি নেয়নি। ফলে বেড়েছে ধর্ষণ। অথচ পাশ্চাত্যে পেশাদার বেশ্যাদের স্থান নিয়েছে ব্যভিচারি নারীপুরুষেরা। বরং এসব ব্যাভিচারি নারীপুরুষদের কারণে পেশাদার বেশ্যারা বরফপড়া শীতের রাতে অশ্লীল সাজ্জাসজ্জা করে রাস্তায় রাস্তায় দাঁড়িয়েও খরিদার পায় না। বেশ্যাদের ব্যবসা ফলে লাটে উঠেছে। বিয়ে না করে বা পতিতাপল্লিতে না গিয়ে পাশ্চাত্যে তাই আজীবন যৌনক্ষুধা মিটাতে কোন অসুবিধা হয়না। বিয়ের বদলে চালু হয়েছে বইফ্রেণ্ড,গার্লফ্রেণ্ডের সংস্কৃতি। এবং সেটি স্কুল থেকেই। ভারতের নারীদের ধর্ষণ থেকে বাঁচাতে তাই বিশিষ্ট কলামিস্ট, লেখক এবং সেক্যুলারিস্ট গুরু খুশবন্ত সিং হিন্দুস্থান টাইমসে ৪/১/১৩ তারিখের এক নিবন্ধে ভারতীয় মহিলাদের প্রতি কিছু পরামর্শ রেখেছেন। সে নিবন্ধে তার মূল কথাটি হলো,পাশ্চাত্যে নারীদের ন্যায় তাদের আরো উদার হতে হবে। উত্তেজক সাজসজ্জায় শুধু পুরুষের যৌন ক্ষুধা বাড়িয়ে লাভ নাই,তাতে বরং বিপদ। সে ব্পিদ থেকে নারীদের বাঁচতে হলে পুরুষের যৌন ক্ষুধা পুরণে তাদেরকে আরো উদ্যোগী হতে হবে। পাশ্চাত্য সংস্কৃতির আধা অনুসারি হয়ে লাভ নাই,অনুসারি হতে হলে সে সংস্কৃতির পুরাটাই গ্রহণ করতে হবে। তাঁর সেক্যুলারিস্ট প্রেসক্রিপশনটি হলো,অশ্লিল সিনেমা,পর্ণফিল্ম,নাচগান,মদ্যপান,নাইট ক্লাবের পাশাপাশি পতিতাবৃত্তি ও ব্যাভিচারের ফ্লাডগেটগুলোকেও পুরাপুরি খুলে দিতে হবে। স্কান্ডেনেভিয়ান দেশগুলোর উদাহরণ দিয়ে তিনি বলেছেন¸ব্যাভিচারকে অবাধ করার ফলে সে দেশগুলিতে ধর্ষণের ঘটনা কমেছে। খুশবন্ত সিং পাশ্চাত্যে সংস্কৃতিতে পুরাপুরি ভেসে গেছেন। তিনি চান ভারতীয়রাও তার মত ভেসে যাক। অর্থাৎ ভারতীয়দের আধা-পচন নিয়ে তিনি খুশি নন, তিনি চান পুরা পচন। কিন্তু কোন বিবেকমান ও ধর্মপ্রান মানুষের কাছে তার এ নসিহত কি গ্রহণযোগ্য হতে পারে?